《和江晦叔喜雨》
宋代·李复

千里人怀闵旱心，轻将岁事叩天阍。
骤倾江海繁声合，尽涤山天沴气昏。
官责时丰聊共喜，归休汪动欲谁论。
更思田父相邀乐，步屧春风倒社尊。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。